**Кыргыз Республикасынын Министрлер Кабинетинин 2021-жылдын 23-августундагы № 148 “Кыргыз Республикасынын Министрлер Кабинетинин чечими боюнча жер казынасын пайдалануу укугун берүү Тартибине өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтом долбооруна НЕГИЗДЕМЕ-МААЛЫМКАТ**

**1.** **Максаты жана милдеттери**

Кыргыз Республикасынын Министрлер Кабинетинин 2021-жылдын 23-августундагы № 148-токтому менен бекитилген “Кыргыз Республикасынын Министрлер кабинетинин чечими боюнча жер казынасын пайдалануу укугун берүү Тартибине өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтомунун ушул тескеменин долбоорунун максаты жана милдети, Кыргыз Республикасынын Министрлер Кабинетинин көрсөтүлгөн токтомун мамлекеттик ишканага жана юридикалык жактарга жер казынасын пайдалануу укугуна лицензияны өткөрүп берүү жол-жобосун ченемдик жөнгө салууда кенемтелерди алып салуу жолу менен “Жер казынасы жөнүндө” Кыргыз Республикасынын Мыйзамына ылайык келтирүү болуп саналат.

**2.** **Баяндоо бөлүгү**

Кыргыз Республикасынын Министрлер Кабинетинин 2022-жылдын 15-февралындагы № 65-р тескемесине ылайык, “Кыргызгеология” мамлекеттик ишканасына Кыргыз Республикасынын Ысык-Көл облусунун Аксуу жана Түп райондорунда жайгашкан Жыргалаң көмүр кенинде иштетүү жана геологиялык чалгындоо иштерин жүргүзүү үчүн жер казынасын пайдалануу укугу берилген.

“Кыргызгеология” мамлекеттик ишканасынын маалыматына ылайык, Жыргалаң көмүр кенин иштетүү үчүн “Бизнес Инвест Компани” ЖЧКсы менен биргелешкен иш-аракет жөнүндө 2022-жылдын 19-апрелинде № 01-125 келишим түзүлгөн.

Биргелешкен ишмердүүлүктүн жана лицензиялык макулдашуунун 3-пунктунун 2-аткарылышынын алкагында 2023-2024-жылдын күз-кыш мезгилинде 12 000 тонна көмүр казылып алынып, Ысык-Көл облусунун социалдык мекемелерине жеткирилди. 2024-2025-жылдардагы күз-кыш мезгилдеринде өндүрүштүн деңгээли 13000 тонна көлөмүндө пландаштырылууда.

“Кыргызгеология” мамлекеттик ишканасы 2024-жылдын 13-ноябрындагы № 01-01/2014 каты менен Кыргыз Республикасынын Жаратылыш ресурстары, экология жана техникалык көзөмөл министрлигинин дарегине “Бизнес Инвест Компани” ЖЧКсына лицензияны өткөрүп берүү мүмкүнчүлүгүн кароо өтүнүчү менен кайрылган.

Лицензияны өткөрүп берүү зарылдыгы жөнүндө негиздөөдө “Бизнес Инвест Компани” ЖЧКсы жөнөкөй шериктештиктин алкагындагы иш бардык долбоордун натыйжалуулугун чектей тургандыгын жана төмөндөтө тургандыгын көрсөтөт. Ошондой эле, чечим кабыл алуу процесси өндүрүш процесстерин жайлатат, жеке капиталды тартууну кыйындатат.

Кыргыз Республикасынын Жаратылыш ресурстары, экология жана техникалык көзөмөл министрлиги тарабынан белгиленген тартипте Жыргалаң таш көмүр кенинин жер казынасын пайдалануу укугун өткөрүп берүү жөнүндө Кыргыз Республикасынын Министрлер Кабинетинин тескемесинин долбоору демилгеленген, Кыргыз Республикасынын Юстиция Министрлиги тарабынан 2024-жылдын 2-декабрындагы № 09-01-6/9841, Кыргыз Республикасынын Министрлер Кабинетинин 2021-жылдын 23-августундагы № 148 Кыргыз Республикасынын Министрлер Кабинетинин чечими боюнча жер казынасын берүү тартибинде мамлекеттик ишкананын жер казынасын пайдалануу укугуна лицензияны жеке юридикалык жактарга берүү боюнча ченемдин жоктугу жөнүндө корутунду берилген. Ошондой эле биргелешкен иш-аракет жөнүндө колдонуудагы макулдашууну оптималдаштыруу мүмкүнчүлүгүн жана жер казынасын пайдалануу укугун берүүнүн кайтарымдуулугу же кайтарылсыздыгы жөнүндө маалыматтын жоктугун кароо көрсөтүлгөн.

Жогоруда баяндалгандардын негизинде мамлекеттик компаниялардын жеке юридикалык жактарга жер казынасын пайдалануу укугуна лицензияны өткөрүп берүү боюнча ченемдерди белгилөөчү Кыргыз Республикасынын Министрлер Кабинетинин токтомунун долбоору демилгеленген.

**3.Болушу мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин тескемесинин бул долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4.** **Коомдук талкуунун жыйынтыктары жөнүндө маалымат**

Бул долбоор коомдук талкууну өткөрүү процедурасын талап кылбайт.

**5.Долбоордун мыйзамдарга шайкештигин талдоо**

Сунушталган мыйзамдын долбоору колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6.Каржылоо зарылдыгы жөнүндө маалымат**

Бул мыйзамдын долбоорун кабыл алуу республикалык бюджеттен кошумча финансылык чыгымдарга алып келбейт.

**7.Регулятивдик таасирди талдоо жөнүндө маалымат**

Сунушталган мыйзамдын долбоору регулятивдик таасирди талдоону талап кылбайт, анткени ишкердик ишти жөнгө салууга багытталган эмес.

**Министр М.А. Машиев**